ddrg/super_eurlex huggingface dataset:
KIRJALLINEN KYSYMYS E-0280/99

esittäjä(t): Riccardo Nencini (PSE) komissiolle

(17. helmikuuta 1999)

Aihe: Ponte Vecchio (Firenze)

Firenzen historiallisessa keskustassa sijaitseva Ponte Vecchio ja sen lähialueet ovat Unescon maailmanperintöluettelossa.

Vuosien varrella useat kulttuuri- ja ympäristökohteiden johtajat ovat toistuvasti ilmoittaneet paikallisille ja kansallisille elimille, että on välttämätöntä säilyttää ja suojella tätä ihmiskunnan perintöä ja vähentää liian suuria turistimääriä ja alueen köyhtymistä, joka johtuu huijaavista kaupustelijoista ja yhä lisääntyvästä pienrikollisuudesta.

Tähän asti toteutetut toimenpiteet eivät ole osoittautuneet tyydyttäviksi, eivät ilkivallan torjumisen kannalta eivätkä taideperinnön, käsityöläisten ja kauppiaiden suojelun kannalta. Ponte Vecchio ja sen lähialueet ovat näin ollen joka päivä uhattuna.

Aikooko komissio edellä esitetyn perusteella puuttua Firenzen ja Italian toimivaltaisten elinten toimiin taatakseen tämän Unescon maailmanperintöluetteloon kuuluvan taiteellisesti ja historiallisesti erittäin arvokkaan kohteen säilymisen ja suojelun?

Komission jäsenen Marcelino Orejankomission puolesta antama vastaus

(23. maaliskuuta 1999)

Vaikka komissio ymmärtääkin täysin arvoisan parlamentin jäsenen ilmaiseman huolen, sen on ilmoitettava, että perustamissopimuksen 128 artiklan nojalla ja samassa sopimuksessa vaalitun toissijaisuusperiaatteen vuoksi kaikki kulttuuriperinnön suojelemiseen tähtäävät toimet ovat kansallisten tai alueviranomaisten yksinomaisella vastuulla.
Virallinen lehti nro C 370 , 21/12/1999 s. 0150



KIRJALLINEN KYSYMYS E-0997/99 esittäjä(t): Patricia McKenna (V) komissiolle (20. huhtikuuta 1999) Aihe: EU:n toimet Tshernobylin ydinvoimalan sulkemiseksi Voiko komissio selittää, miksi Ukrainassa sijaitsevan Tshernobylin ydinvoimalan kolmas reaktori avataan, vaikka on tarkoitus ryhtyä toimiin koko voimalan sulkemiseksi vuoden 2000 loppuun mennessä? Euroopan unioni on päättänyt olla rahoittamatta ydinvoimalan sulkemista, ja Euroopan parlamentti on hyväksynyt päätöksen. Voiko komissio tämän päätöksen valossa selittää, kuinka se aikoo varmistaa voimalan täydellisen sulkemisen vuoden 2000 loppuun mennessä ja varmistaa siten unionin ja Ukrainan kansalaisten turvallisuuden? Komission jäsenen Hans van den Broekinkomission puolesta antama vastaus (7. toukokuuta 1999) Komissio ilmoittaa arvoisalle parlamentin jäsenelle, että Tshernobylin ydinvoimalan kolmas reaktori otettiin jälleen käyttöön 6. maaliskuuta 1999 suunnitellun kolmen kuukauden pituisen tarkastus- ja huoltokatkoksen jälkeen. G7-maiden, komission ja Ukrainan vuonna 1995 allekirjoittamassa yhteisymmärryspöytäkirjassa Ukraina sitoutui sulkemaan Tshernobylin ydinvoimalan vuoteen 2000 mennessä. Komissio katsoo, että vuoden 1995 yhteisymmärryspöytäkirjan toteuttaminen edistyy ja odottaa erityisesti, että Ukraina noudattaa sitoumustaan sulkea Tshernobylin ydinvoimala vuoteen 2000 mennessä.
Virallinen lehti nro C 370 , 21/12/1999 s. 0052



KIRJALLINEN KYSYMYS E-0529/99 esittäjä(t): Daniel Varela Suanzes-Carpegna (PPE) komissiolle (8. maaliskuuta 1999) Aihe: Kalataloustuotteiden säilyketeollisuus ja vesiviljely Euroopan unionissa Kesäkuussa 1998 pidetyssä täysistunnossa Euroopan parlamentti keskusteli mietinnöstä Kalataloustuotteiden säilyketeollisuus ja vesiviljely Euroopan unionissa (A4-0137/98)(1) ja hyväksyi sitä koskevan päätöslauselman, jossa Euroopan parlamentti "vaatii direktiivin 91/493/ETY(2) mukaisten tarkistusten lisäämistä kolmansista maista peräisin oleviin tuotteisiin tuotannossa sovellettavien hygienia- ja terveyssäännösten osalta, jotta näistä maista peräisin oleviin tuotteisiin ei sovellettaisi alhaisempia hygienia- ja terveysvaatimuksia kuin yhteisön tuotteisiin". Mikä tuloksia tämän kohdan mukaisten toimenpiteiden avulla on saavutettu? (1) EYVL C 210, 6.7.1998, s. 295. (2) EYVL L 268, 24.9.1991, s. 15.
Virallinen lehti nro C 341 , 29/11/1999 s. 0126



KIRJALLINEN KYSYMYS E-0491/99 esittäjä(t): Joaquín Sisó Cruellas (PPE) komissiolle (5. maaliskuuta 1999) Aihe: Ennaltaehkäisevät toimenpiteet työelämässä Kaikki tietävät, kuinka tärkeää ennaltaehkäisevien periaatteiden soveltaminen on työterveyden ja -turvallisuuden parantamiselle. Se todetaan myös komission laatimassa neljännessä työterveyttä, työhygieniaa ja työturvallisuutta koskevassa ohjelmassa. Sakon maksaminen tulee yritykselle usein halvemmaksi kuin ennaltaehkäisevät toimenpiteet, mikä on lain hengen vastaista. Mitä tämä asiain tila korjataan? Komission jäsenen Pádraig Flynninkomission puolesta antama vastaus (31. maaliskuuta 1999) Komissio on arvoisan parlamentin jäsenen kanssa samaa mieltä siitä, että yhteisön säännösten noudattamiseen työterveyden ja -turvallisuuden alalla kaikissa jäsenvaltioissa on erityisesti kiinnitettävä huomiota. Työntekijöiden turvallisuuden ja terveyden parantamisenedistämiseen työssä tähtäävistä toimenpiteistä 12 päivänä kesäkuuta 1989 annetun neuvoston puitedirektiivin 89/391/EY(1) 4 artiklan mukaisesti jäsenvaltiot ovat vastuussa asianmukaisista tarkastuksista ja valvonnasta direktiivin täytäntöönpanevissa kansallisissa säännöksissä ja määräyksissä. Tässä suhteessa komissio toivoisi parlamentin jäsenen kiinnittävän huomiota tuomioistuimen vakiintuneeseen oikeuskäytäntöön, jonka mukaan jäsenvaltioilla on velvollisuus, perustamissopimuksen 189 artiklan 3 kohdassa niille annetun vapauden rajoissa, valita kaikkein tarkoituksenmukaisimmat muodot ja keinot direktiivien tehokkaan vaikutuksen (effet utile) turvaamiseksi. Silloin kun direktiivissä ei säädetä erityistä seuraamusta sen säännösten rikkomisen varalta tai silloin kun siinä ei tältä osin viitata kansallisiin lakeihin, asetuksiin ja hallinnollisiin määräyksiin, jäsenvaltioiden on perustamissopimuksen 5 artiklan perusteella toteutettava kaikki asianmukaiset toimenpiteet yhteisön oikeuden soveltamisen ja tehokkuuden takaamiseksi. Siten jäsenvaltioiden on, samalla kun ne säilyttävät harkintavaltansa seuraamusten valinnan osalta, pidettävä huolta siitä, että yhteisön oikeussääntöjen rikkomisen seuraamuksista säädetään pääasian ja noudatettavan menettelyn osalta vastaavalla tavalla kuin kansallisen oikeuden sellaisen rikkomisen seuraamuksista, jotka ovat luonteeltaan ja merkittävyydeltään samanlaisia, ja jäsenvaltioiden on joka tapauksessa huolehdittava siitä, että seuraamukset ovat tehokkaita, oikeassa suhteessa rikkomisen laatuun sekä ennaltaehkäiseviä(2). Jäsenvaltioiden on itse löydettävä tasapaino kansallisten lakiensa määräämien taloudellisten seuraamusten ja työterveyden ja -turvallisuuden parantamispyrkimysten välillä. (1) EYVL L 189, 29.6.1989. (2) Tuomio 12.9.1996, Sando Gallotti, ym., yhdistetyt asiat C-58/95, C-75/95, C-112/95, C-119/95, C-123/95, C-135/95, C-140/95, C-141/95, C-154/95 ja C-157/95, Kok. s. I-4345 kohta 14.
Virallinen lehti nro C 348 , 03/12/1999 s. 0063



KIRJALLINEN KYSYMYS E-0409/99 esittäjä(t): Honório Novo (GUE/NGL) komissiolle (1. maaliskuuta 1999) Aihe: Luonnos EU:n ja Etelä-Afrikan väliseksi kauppasopimukseksi Eri lähteistä saatujen tietojen mukaan, mukaan lukien portviinin tuottajien yhdistys "Associação empresarial do Vinho do Porto", Etelä-Afrikan kauppaministeri ja komission jäsen Deus Pinheiro olisivat laatineet luonnoksen sopimukseksi, joka koskee EU:n ja Etelä-Afrikan kauppasuhteiden tulevia puitteita. Mainitusta luonnoksesta käy ilmi, että Etelä-Afrikka ei saisi viiden vuoden siirtymäajan jälkeen käyttää nimityksiä "PORTO" ja/tai "PORT" ja/tai "PORTWINE" kolmansiin maihin vietävissä viineissä. 1. Voiko komissio vahvistaa, että Euroopan unionin ja Etelä-Afrikan välille luonnosteltu sopimus kieltäisi vasta viiden vuoden kuluttua alkuperänimityksellä "PORTO" ja/tai "PORT" ja/tai "PORTWINE" varustettujen eteläafrikkalaisten viinien viennin? 2. Voiko komissio vahvistaa, kattaako tämä kielto kaikki nämä kolme alkuperänimitystä?
Virallinen lehti nro C 348 , 03/12/1999 s. 0074



KIRJALLINEN KYSYMYS E-0454/99 esittäjä(t): Honório Novo (GUE/NGL) komissiolle (5. maaliskuuta 1999) Aihe: Meia Serran (Madeira) kiinteiden jätteiden käsittelylaitoksen rakentaminen Uutta kiinteiden jätteiden käsittelylaitosta suunnitellaan rakennettavaksi Meia Serraan, joka sijaitsee Santa Cruzin kuntaan kuuluvassa Camachan yhdyskunnassa Madeiralla. Tavallisesti tällaisen hankkeen hyväksymiseen vaaditaan, että sitä koskevan hakemuksen yhteydessä on esitetty hankkeen ympäristövaikutuksia koskeva riippumaton ja luotettava arviointi. 1. Pyydettiinkö yhteisöltä tätä hanketta varten yhteisrahoitusta? Milloin? Jos pyydettiin, onko komissio jo tehnyt kyseistä hanketta koskevan tukipäätöksen? 2. Jos Portugalin hallitus on jo esittänyt hanketta koskevan hakemuksen, mitä komissio aikoo tehdä sen varmistamiseksi, että ympäristövaikutuksista tehtävä arviointi, joka olisi pitänyt liittää jo hanketta koskevaan hakemukseen, on todella riippumaton ja luotettava? Komission jäsenen Monika Wulf-Mathiesinkomission puolesta antama vastaus (19. huhtikuuta 1999) Portugalin viranomaiset ovat toukokuussa 1996 esittäneet komissiolle koheesiorahastosta yhteisrahoitettavan hankkeen, joka koskee Madeiran saaren kiinteän jätteen käsittelyä. Komissio tarkastelee hankkeen ympäristövaikutusten arviointia, jonka Portugalin viranomaiset ovat antaneet tiedoksi tammikuussa 1999, heti sen jälkeen, kun ympäristöviranomaisten asianmukaisesti hyväksymä edellä mainitun hankkeen arviointikomitean lausunto ja kertomus mielipidetutkimuksen tuloksista on toimitettu sen käyttöön. Koska hanke on edelleen tarkasteltavana, komissio ei pysty tässä vaiheessa antamaan tarkempia tietoja.
KIRJALLINEN KYSYMYS E-0336/99

esittäjä(t): Gianni Tamino (V) komissiolle

(23. helmikuuta 1999)

Aihe: Leirintäpalvelujen toteuttaminen Pian di Spagnan (SO) luonnonsuojelualueella

Pian di Spagnan - Lago di Mezzolan (SO) luonnonsuojelualue perustettiin 6. helmikuuta 1985 annetulla alueellisella asetuksella nro III/1913 ja sisällytettiin kansainvälisesti merkittävien kosteikkoalueiden (erityisesti vesilintujen asuma-alueena) luetteloon, joka allekirjoitettiin Ramsarissa 2. helmikuuta 1971 ja jonka Italia hyväksyi 13. heinäkuuta 1976 annetulla presidentin asetuksella nro 448. Alueen pinta-alan on 1 586 hehtaaria, ja se ulottuu viiden kunnan (Dubino, Novate Mezzola, Sondrion maakunnassa sijaitseva Verceia, Gera Lario ja Comon maakunnassa sijaitseva Sorico) alueelle. Sen erityispiirteisiin kuuluvat järvet ja joet, joita yhdistävät ruovikot, kosteat niityt ja viljelymaat.

Soricon kunta hyväksyi leirintäpalveluja koskevan hankkeen maatalousalueelle ja osittain luonnonsuojelualueelle. Paikalle tulee rakennus (tilat matkailijoiden käyttöön, purjelautailukoulun tilat, pukuhuoneet, suihkut ja hygieniatilat), leirintäpalveluja (jätteidenkeräyspiste, vesipiste) sekä alue leiriytyjiä ja asuntovaunuja varten yhteensä noin 20 000 neliömetrin alueelle. 50 prosenttia hankkeesta rahoitetaan tavoitteen 5b (maaseutualueiden kehittäminen) määrärahoista - toimenpide 2.4 "matkailutoiminta ja -rakenteet".

Pitääkö komissio tällaista lyhyesti kuvattua toimenpidettä yhteensopivana mainittujen yhteisön rahastojen tavoitteiden kanssa, ottaen huomioon Ramsarin yleissopimuksessa tarkoitettujen luonnonalueiden suojelun ja direktiivin 85/337/ETY(1) tavoitteet ja siihen tehdyt muutokset?

Komission jäsenen Ritt Bjerregaardinkomission puolesta antama vastaus

(22. maaliskuuta 1999)

Italian viranomaiset ovat määritelleet Lago di Mezzola e Pian di Spagnan alueen luonnonvaraisten lintujen suojelusta 2. huhtikuuta 1979 annetun direktiivin 79/409/ETY(2) 4 artiklassa tarkoitetuksi erityiseksi suojelualueeksi (koodi IT2040022). Tämän seurauksena alueeseen sovelletaan luontotyyppien sekä luonnonvaraisen eläimistön ja kasviston suojelusta 21. toukokuuta 1992 annetun direktiivin 93/43/ETY(3) 6 artiklan 2-4 kohdan säännöksiä.

Komissio vahvistaa, että Euroopan aluekehitysrahasto (EAKR) on rahoittanut Camper Service -hanketta. Italian viranomaisille on lähetetty kirjallinen pyyntö toimittaa komissiolle lisätietoja hankkeesta.

Komissio toteuttaa kaikki tarvittavat toimenpiteet sen varmistamiseksi, että yhteisön lainsäädäntöä noudatetaan.

(1) EYVL L 175, 5.7.1985, s. 40.

(2) EYVL L 103, 25.4.1979.

(3) EYVL L 206, 22.7.1992.
Virallinen lehti nro C 341 , 29/11/1999 s. 0084



KIRJALLINEN KYSYMYS E-0284/99 esittäjä(t): Irini Lambraki (PSE) komissiolle (17. helmikuuta 1999) Aihe: Katerini-tupakkalajikkeen kiintiöt Komission viimeisimmässä jäsenvaltiokohtaisia tupakan takuukynnyksiä koskevassa ehdotuksessa satovuosille 1999-2001 esiintyy ensimmäistä kertaa Katerini-tupakkalajikkeen kiintiö Italian osalta. Euroopan parlamentin maataloutta ja maaseudun kehittämistä käsittelevän valiokunnan komission edustajan mukaan tämä päätös tehtiin sellaisen yksityisen jalostusyrityksen vetoomuksesta, joka on tehnyt viljelykokeita kyseisellä lajikkeella Italiassa. Kiinnittämättä tässä vaiheessa sen enempää huomiota komission huolestuttavaan tapaan vastata kyseiseen vetoomukseen välittömästi, voisiko komissio julkaista edellä mainittua yksityistä jalostusyritystä ja sen toimintaa koskevat tiedot sekä kaikki hänen toteuttamiensa viljelykokeiden tiedot (paikka, kesto, tulokset)? Komission jäsenen Franz Fischlerinkomission puolesta antama vastaus (17. maaliskuuta 1999) Komissio korostaa neuvostolle ja Euroopan parlamentille raakatupakka-alan yhteisestä markkinajärjestelystä antamassaan kertomuksessa(1) tarvetta suosia laadultaan parhaiden tupakkalajikkeiden kiintiötä sellaisten lajikkeiden kiintiön kustannuksella, joiden markkinointi on vaikeata ja markkinahinnat kohtuuttoman alhaiset. Mainitun asiakirjan b kohdan 4 alakohdan kolmannessa alakohdassa esitetään, että lajikeryhmän V (suncured) kiintiötä pienennettäisiin ja kyseiset määrät siirrettäisiin muihin lajikeryhmiin, kuten VI ja VII, ilman, että se vaikuttaa talousarvioon. Komissio voi ilmoittaa arvoisalle parlamentin jäsenelle, että neuvoston asetuksen (ETY) 2075/92 muuttamisesta ja tupakanlehtien jäsenvaltiokohtaisten palkkioiden ja takuukynnysten vahvistamisesta lajikeryhmittäin satovuosien 1999, 2000 ja 2001 osalta annetussa ehdotuksessa neuvoston asetukseksi(2) pyritään toteuttamaan uudistuksen kyseinen näkökohta siten, että lajikeryhmän V kiintiöitä siirretään ryhmään VII Italiassa. Ryhmän VII lajikkeita on koeviljelty Italiassa Apulian tuotantoalueella satovuodesta 1997; koeviljelyn tulokset ovat kansallisten viranomaisten hallussa. (1) KOM(96) 554 lopullinen. (2) EYVL C 361, 24.11.1998.
Virallinen lehti nro C 325 , 12/11/1999 s. 0089



KIRJALLINEN KYSYMYS E-0217/99 esittäjä(t): Katerina Daskalaki (UPE) komissiolle (12. helmikuuta 1999) Aihe: Karla-järven palauttaminen toisen yhteisön tukikehyksen varoin Thessalian tasangon kaakkoiskulmassa Keski-Kreikassa sijaitsi ennen Karla-järvi. Se kuivui noin 40 vuotta sitten aiheuttaen vakavia ympäristövaikutuksia ja vahingoittaen myös alueen talouselämää niin ilmaston muuttumisen ja tästä muutoksesta viljelylle koituneiden seurausten vuoksi kuin pohjavesien pinnan alenemisen, pohjavesien laadun heikentymisen, tektonisten muutosten (maan vajoamiset ja maanpinnan halkeamat) sekä Pagasitikos-lahden kuormittumisen vuoksi. Larisan ja Magnisian läänit ovat toistuvasti pyytäneet edistämään hanketta, jolla Karla-järvi on suunniteltu luotavan uudelleen. Euroopan unionin yhteisrahoituksen katsotaan olevan välttämätön, jotta tämä hanke voitaisiin toteuttaa. Komissiolta kysytään: Aikooko se - ja milloin se aikoo - ottaa tämän hankkeen toisen yhteisön tukikehyksen piiriin, ja minkä lisätoimien se katsoo olevan välttämättömiä tämän toteuttamiseksi, kun otetaan huomioon, että hankkeen katsotaan olevan elintärkeä koko alueelle?
Virallinen lehti nro C 348 , 03/12/1999 s. 0139



KIRJALLINEN KYSYMYS E-0855/99 esittäjä(t): Bill Miller (PSE) komissiolle (7. huhtikuuta 1999) Aihe: Valmistevero Onko komissio sitä mieltä, että vuonna 1994 tehdyn Bossard-tutkimuksen tulokset ovat vielä ajankohtaisia? Jos ei, aikooko se päivittää tutkimuksen? Komission jäsenen Mario Montinkomission puolesta antama vastaus (4. toukokuuta 1999) Vuonna 1995 tehty Bossard-tutkimus perustui 1980-luvun lopun ja 1990-luvun alun tilastotietoihin. Tästä syystä komissio on päättänyt, että tutkimusta päivitetään ennen kuin se laatii kertomuksen alkoholijuomien vähimmäisveroasteesta. Samoin se aikoo kuulla toistamiseen kaikkia asianomaisia tahoja ja pyytää niiden ajantasaista näkemystä kyseisistä vähimmäisveroasteista ottaen huomioon niiden viimeisimmän tarkastelun jälkeen tapahtunut kehitys(1). (1) KOM(95) 285 lopullinen.
Virallinen lehti nro C 348 , 03/12/1999 s. 0035



KIRJALLINEN KYSYMYS E-0205/99 esittäjä(t): Manuel Escolá Hernando (ARE) komissiolle (12. helmikuuta 1999) Aihe: Viemärijärjestelmien rahoitus Aragónissa Koheesiorahastoja käsittelevässä komission kertomuksessa vuodelta 1997 todetaan, että Aragónin autonomia sai rahoitusta yhdeksälle viemärijärjestelmälle yhteensä 29 miljoonan ecun arvosta. Voiko komissio kertoa, mitkä nämä hankkeet, kuinka paljon kukin hanke sai rahoitusta ja missä vaiheessa kukin hanke on tällä hetkellä? Komission jäsenen Monika Wulf-Mathiesinkomission puolesta antama vastaus (16. maaliskuuta 1999) Mainitut yhdeksän viemärijärjestelmää koskevat Alcañizin, Barbastron, Calatayudin, Ejea de los Caballerosin, Binéfarin, Calamochan, Cariñenan, Fragan ja Taragonan kaupunkien viemärien ja vedenpuhdistuslaitosten rakentamista. Hankkeita toteutetaan parhaillaan, ja työt on tarkoitus saada päätökseen marras-joulukuussa 1999. Koheesiorahaston osarahoitusosuus on 23,43 miljoonaa euroa 29,29 miljoonan euron kokonaisinvestoinnista. Hankkeisiin liittyvät tunnistuslomakkeet toimitetaan suoraan arvoisalle parlamentin jäsenelle ja parlamentin pääsihteeristöön.
Virallinen lehti nro C 348 , 03/12/1999 s. 0147



KIRJALLINEN KYSYMYS P-1024/99 esittäjä(t): Christine Oddy (PSE) komissiolle (7. huhtikuuta 1999) Aihe: Komission tiedonanto kansanterveyspolitiikan kehittämisestä ja naisten terveys Voiko komissio luvata, että se tulevia kansanterveyspolitiikkaa käsitteleviä asiakirjoja laatiessaan panee erityistä painoa naisten terveyteen liittyviin asioihin ja sisällyttää niihin tutkimuksen ja tuen sellaisille ohjelmille, joilla tähdätään erityisesti naisia koskevien sairauksien, kuten osteoporoosin ja niveltulehduksen, torjumiseen? Komission jäsenen Pádraig Flynninkomission puolesta antama vastaus (29. huhtikuuta 1999) Komissio kiinnittää erityistä huomiota naisten terveyteen. Komission nykyisessä kansanterveysohjelmassa käsitellään useita erityisesti naisten terveyteen liittyviä kysymyksiä. Vuonna 1997 komissio julkaisi erityiskertomuksen naisten terveydentilasta Euroopan yhteisössä(1). Naisten terveyteen liittyviä kysymyksiä painotetaan myös komission tulevassa kansanterveyspolitiikassa. Vaikka naisten terveyttä koskevia hankkeita ei ole varsinaisesti priorisoitu tutkimusta ja kehittämistä koskevissa yhteisön puiteohjelmissa, monet hankkeet ovat koskeneet naisten terveyttä ja sairauksia. Uusimman, järjestyksessä viidennen puiteohjelman (1998-2002) "Elämänlaatu ja luonnonvarojen hoitaminen" -erityisohjelman toimessa "Ikääntyvä väestö ja toimintakyvyn vajavuudet" keskitytään huomattavassa määrin naisiin. Naiset muodostavat valtaosan ikääntyvästä väestöstä (58 % yli 60-vuotiaista ja 69 % yli 80-vuotiaista Euroopan yhteisössä), ja iäkkäät naiset kuuluvat monien sairauksien riskiryhmiin. Osteoporoosi ja nivelten rappeumasairaudet (kuten niveltulehdus) mainitaan ensisijaisina kohteina vuoden 1999 ehdotuspyynnöissä. (1) KOM(97) 224 lopullinen.
Virallinen lehti nro C 320 , 06/11/1999 s. 0128



KIRJALLINEN KYSYMYS P-0101/99 esittäjä(t): Carmen Díez de Rivera Icaza (PSE) komissiolle (20. tammikuuta 1999) Aihe: Euroopan unionin rakennerahastosta Boliden-yritykselle myönnettävät varat Doñanassa tapahtuneen katastrofin jälkeen ja alan kansalaisjärjestöjen huoleen yhtyen haluaisin tietää seuraavat seikat: - Aikooko komissio myöntää Boliden-yritykselle rakennerahastosta huhtikuisen ympäristökatastrofin jälkeen jäädytettyjä varoja? - Kuinka paljon ja milloin yritykselle myönnetään varoja ja mitä ympäristövaatimuksia tähän tukeen sovelletaan? Komission jäsenen Monika Wulf-Mathiesinkomission puolesta antama vastaus (24. helmikuuta 1999) Boliden-yrityksen Aznalcóllarin kaivoshankkeelle tarkoitettu yhteisrahoitus sisältyy "Incentivos regionales" -toimenpideohjelmaan (1994-1999). Hankkeelle myönnettävän julkisen tuen määräksi on vahvistettu 20,75 miljoonaa euroa, josta 9,71 miljoonaa on maksettu vuosien 1995-1997 aikana. Ohjelman seurantakomitean viimeisimmässä kokouksessa heinäkuussa 1998 komissiolle kerrottiin hankkeen täytäntöönpanon tilanteesta, ja komissio kehotti välittömästi Espanjan viranomaisia keskeyttämään jäljellä olevan määrän maksamisen. Kyseiset varat on toistaiseksi jäädytetty. On aiheellista korostaa, että kyseinen yritys voidaan määrätä maksamaan takaisin sille tähän mennessä myönnetty tuki, jos sen todetaan olevan vastuussa tapahtuneesta katastrofista. Komissio odottaa saavansa Espanjan viranomaisilta asiaa koskevia tietoja.
Virallinen lehti nro C 370 , 21/12/1999 s. 0158



KIRJALLINEN KYSYMYS E-1043/99 esittäjä(t): Ilona Graenitz (PSE) komissiolle (20. huhtikuuta 1999) Aihe: Jäsenehdokkaiden ympäristölainsäädännön tutkiminen Mitä päivämäärää käytetään perustana jäsenehdokkaiden ympäristölainsäädäntöä tutkittaessa? Onko tämän päivämäärän yhteydessä otettu huomioon neuvottelujen kesto? Komission jäsenen Hans van den Broekinkomission puolesta antama vastaus (7. toukokuuta 1999) Ympäristösäännöstön analyyttisessa arvioinnissa otetaan huomioon kaikki yhteisössä vuoden 1999 alkuun mennessä hyväksytyt toimenpiteet. Analyyttinen arviointi suoritetaan myös tämän jälkeen hyväksyttyjen yhteisön toimenpiteiden osalta, jolloin arvioidaan, kuinka jäsenyyttä hakeneet maat ovat saattaneet ne osaksi kansallista lainsäädäntöään ja panneet ne täytäntöön. Komissio aikoo siten ottaa hiljattain hyväksytyt toimenpiteet esille jäsenyyttä hakeneiden maiden kanssa asianmukaisessa neuvotteluvaiheessa.
Virallinen lehti nro C 325 , 12/11/1999 s. 0127



KIRJALLINEN KYSYMYS E-0664/99 esittäjä(t): José García-Margallo y Marfil (PPE) komissiolle (26. maaliskuuta 1999) Aihe: Rakennerahastot Alueet, joiden tulotaso henkilöä kohden on alle 75 % yhteisön keskiarvosta, lasketaan kuuluviksi tavoitteen 1 alueisiin ja ne hyötyvät huomattavista yhteisötuista. Jotta tiedettäisiin, ylittyykö tämä kynnys vai ei, rakennerahastojen yleiset säännökset vahvistavassa neuvoston asetusluonnoksessa (KOM(98) 0131 lopull.)(1) säädetään otettavaksi huomioon Eurostatissa viimeisen kolmen vuoden ajalta käytettävissä olevat luvut. Tällä hetkellä sillä on tiedot ainoastaan varainhoitovuosilta 1994, 1995 ja 1996. Mitkä ovat Kastilia ja Leónin luvut kyseisinä vuosina? (1) EYVL C 176, 9.6.1998, s. 1.